
చాచాజీగా జనం మదిలో నిలచిన నేత పండిత జవహర్ లాల్ నెహ్రూ. భారతదేశ తొలి ప్రధాని చాచా నెహ్రూ పుట్టినరోజే మన దేశంలో బాలల దినోత్సవం. నెహ్రూ పుట్టినరోజు బాలలకు పండగరోజు. మన దేశంలోనే కాదు ప్రపంచదేశాలు సైతం నెహ్రూ ఆదర్శ భావాలను ఎంతగానో గౌరవించాయి. ఈ నాటికీ పలు దేశాలు పండిత నెహ్రూ పట్ల చూపించే గౌరవం ప్రతి భారతీయునికీ గర్వకారణం. ప్రపంచంలోని ఒక్కోదేశం ఒక్కోతీరున బాలల దినోత్సవం జరుపుకుంటూ ఉంటుంది. మన దేశ తొలి ప్రధాని అయిన జవహర్ లాల్ నెహ్రూ పుట్టినరోజయిన నవంబర్ 14నే మనం బాలల దినోత్సవంగా జరుపుకుంటూ ఆనందిస్తున్నాం. పాఠశాలల్లో ఉపాధ్యాయులు గాంధీ, నెహ్రూ ఆదర్శాలను బాలలకు బోధించడం ఆనవాయితీ. అదేవిధంగా ఈ నాటికీ గాంధీ, నెహ్రూ కోరుకున్న సమసమాజం మన దేశంలో నెలకొనలేదని ఆవేదన చెందేవారూ ఉన్నారు. వారందరి మదిలో ప్రాతఃస్మరణీయులు మన బాపూజీ, చాచాజీ.నెహ్రూ తన పంచశీలతో ప్రపంచానికే ఆదర్శంగా నిలిచారు. ఆయన విజ్ఞానాన్ని, దూరదృష్టిని స్మరించుకుంటూ భావితరాలు ముందుకు సాగుతున్నాయి. ముఖ్యంగా బాలల దినోత్సవాన పండిత నెహ్రూ ఆదర్శభావాలను విద్యార్థులకు బోధించడం, ఆయనను స్మరించుకోవడం మన విధి. ప్రతి రెండు సంవత్సరాల కొకసారి బాలల దినోత్సవ సందర్భంగానే మన దేశంలో అంతర్జాతీయ బాలల చలనచిత్రోత్సవం సాగుతూ ఉంటుంది. ఈ సారి నవంబర్ 14తోనే చిత్రోత్సవం ముగుస్తోంది. తెలుగునాట బాలల చిత్రాలకు పెద్దగా ఆదరణ లభించడం లేదు. అయినప్పటకీ తమ అభిరుచిని చాటుకుంటూ కొందరు బాలల చిత్రాలను రూపొందించారు. మరి ఈ చిత్రోత్సవంలో అత్యుత్తమ చిత్రానికి అందించే 'బంగారు ఏనుగు' బహుమతి ఎవరికి లభిస్తుందో చూడాలి.

chachajiga janam madilo nilachina netha pandita jawahar lal nehroo. bharatadesa toli pradhaani chacha nehroo puttinaroje mana desamlo baalala dinotsavam. nehroo puttinaroju baalalaku pandagaroju. mana desamlone kaadu prapanchadesaalu saitam nehroo aadarsa bhaavaalanu entagaano gouravinchaayi. ee naatikii palu deshaalu pandita nehroo patla choopinche gowravam prati bhaaratheeyunikee garvakaaranam. prapanchamloni okkodesam okkotiiruna baalala dinotsavam jarupukuntu untundi. mana desha toli pradhaani ayina jawahar lal nehroo puttinarojayina navambar 14nee manam baalala dinotsavamgaa jarupukuntu aanandistunnam. paatasaalallo upaadhyaayulu gaandhi, nehroo aadarsaalanu baalalaku bodhinchadam aanavaayitii. adevidhamgaa ee naatikii gaandhi, nehroo korukunna samasamajam mana desamlo nelakonaledani aavedana chendevaaruu unnaaru. vaarandari madilo praatahsmaraneeyulu mana bapuji, chachaji.nehroo tana panchasheelatho prapanchaanike aadarsamgaa nilichaaru. aayana vignaanaanni, dooradrushtini smarinchukuntu bhaavitaraalu munduku saagutunnaayi. mukhyamgaa baalala dinotsavaana pandita nehroo aadarsabhaavaalanu vidyaarthulaku bodhinchadam, aayananu smarinchukovadam mana vidhi. prati rendu samvatsaraala kokasari baalala dinotsava sandarbhamgaane mana desamlo antarjaatiiya baalala chalanachitrotsavam saagutuu untundi. ee saari navambar 14thone chitrotsavam mugustondi. telugunaata baalala chitraalaku peddagaa aadarana labhinchadam ledu. ayinappataki tama abhiruchini chaatukuntuu kondaru baalala chitraalanu roopondinchaaru. mari ee chitrotsavamlo atyuttama chitraaniki andinche 'bangaaru enugu' bahumati evariki labhistundo chudali.